
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 81 

26 Φεβρουάριου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου της 
πρώην Τράπεζας της Ελλάδος με τον περιβάλ¬ 
λοντα χώρο του, επί των οδών Μ. Αλεξάνδρου 31 
και Κ. Νταή, στην πόλη της Δράμας, φερομένου 
ως ιδιοκτησίας της Συνεταιριστικής Τράπεζας της 
Δράμας και καθορισμός ειδικών όρων και περιο¬ 


ρισμών δόμησης αυτού. 1 

Αναγνώριση ως κύριας Δημοτικής Οδού την οδό που 
συνδέει το Δ.Δ. Πελάγους του Δήμου Τριπόλεως 

με Δ.Δ Αγ. Βασιλείου του Δήμου Τριπόλεως. 2 

Τροποποίηση του εγκεκριμένου ρυμοτομικού σχεδί¬ 
ου Του Δήμου Διδ/χου Ν.Έβρου στα Ο.Τ. Π36 και 

Γ 156. 3 

Αρση υφισταμένης ασυμφωνίας ρυμοτομικού σχεδί¬ 
ου Μυτιλήνης (Α' πάροδος Οδού Καμάρες). 4 


ΑΠΟΦΑΣΕΙ Σ 

Αριθμ. 531 (1) 


Χαρακτηρισμός ως διατηρητέου του κτιρίου της πρώην 
Τράπεζας της Ελλάδος με τον περιβάλλοντα χώρο 
του, επί των οδών Μ. Αλεξάνδρου 31 και Κ. Νταή, στην 
πόλη της Δράμας, φερομένου ως ιδιοκτησίας της Συ¬ 
νεταιριστικής Τ ράπεζας της Δράμας και καθορισμός 
ειδικών όρων και περιορισμών δόμησης αυτού. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

• Του ν. 1577/1985 (ΦΕΚ 210Α') «Γενικός Οικοδομικός 
Κανονισμός» και ειδικότερα του άρθρου 4 αυτού, όπως το 
άρθρο αυτό τροποποιήθηκε με το ν. 1772/1988 (ΦΕΚ 69Α') 
και αντικαταστάθηκε με το άρθρο 3 του ν. 2831/ 2000 
(ΦΕΚ 140Α') «Τροποποίηση των διατάξεων του ν. 1577/1985 
«Γενικός Οικοδομικός Κανονισμός» και άλλες πολεοδομι- 
κές διατάξεις» και ειδικότερα της παρ. 5 αυτού. 

• Του π.δ. 358/1986 (ΦΕΚ 158Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα), που αναφέρονται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 


• Του π.δ. 167/2005 (ΦΕΚ 220Α') «Οργανισμός του 
Υπουργείου Μακεδονίας - Θράκης». 

• Του π.δ. 63/21.4.2005 «Κωδικοποίηση της νομοθεσίας 
για την Κυβέρνηση και τα Κυβερνητικά όργανα» (ΦΕΚ 
Α' 98/22.4.2005). 

2. Την υπ’ αριθμ. Υ.704/19.8.1988 (ΦΕΚ 575Β') απόφαση 
του Πρωθυπουργού, για τη μετονομασία του Υπουργείου 
Βόρειας Ελλάδας σε Υπουργείο Μακεδονίας-Θράκης. 

3. Την υπ’ αριθμ. 301/15.1.2007 (ΦΕΚ 80Β') «Συγκρότηση 
ενιαίου διοικητικού τομέα και σύσταση θέσης ειδικού 
γραμματέα στο Υπουργείο Μακεδονίας- Θράκης». 

4. Την υπ’ αριθμ. 4541/23.4.2008 γνωμοδότηση της Δ/ 
νσης Παιδείας Πολιτισμού και Κοινωνικής Προστασίας 
του Υπουργείου Μακεδονίας - Θράκης υπέρ του χαρα¬ 
κτηρισμού του κτιρίου του θέματος. 

5. Την από 10.11.2008 αιτιολογική έκθεση της Υπηρε¬ 
σίας μας για τον χαρακτηρισμό ως διατηρητέου του 
κτιρίου του θέματος με τον περιβάλλοντα χώρο του. 

6. Την υπ’ αριθμ. (ΥΜΑΘ 530/22.1.2009) 63470/19.1.2009 
έκθεση του Δήμου Δράμας για τοιχοκόλληση και απο- 
τοιχοκόλληση της παραπάνω έκθεσης. 

7. Το υπ’ αριθμ. ΥΜΑΘ 531/22.1.2009 έγγραφο της Συ¬ 
νεταιριστικής Τράπεζας Δράμας, με το οποίο συμφωνεί 
με την παραπάνω αιτιολογική έκθεση της Υπηρεσίας, 
αποφασίζουμε: 

1. Χαρακτηρίζουμε ως διατηρητέο το κτίριο της πρώην 
Τράπεζας της Ελλάδας και τον περιβάλλοντα χώρο του, 
που βρίσκεται επί των οδών Μ. Αλεξάνδρου 31 και Κ. 
Νταή, στην πόλη της Δράμας, φερομένου ως ιδιοκτη¬ 
σίας της Συνεταιριστικής Τράπεζας της Δράμας, όπως 
φαίνεται στο τοπογραφικό διάγραμμα σε κλ. 1:1000, για 
τους παρακάτω λόγους: 

α) Το κτίριο είναι αξιόλογο με ιδιαίτερο αρχιτεκτονικό 
και μορφολογικό χαρακτήρα. 

β) Πρόκειται για ένα επιβλητικό κτίριο με νεοκλασικά 
στοιχεία στην οργάνωση των όψεων του, αρχές συμμε¬ 
τρίας και ενδιαφέροντα στοιχεία ογκοπλασίας. 

γ) Συνδέθηκε εδώ και πολλά χρόνια ως κτίριο δημό¬ 
σιου χαρακτήρα στην πόλη της Δράμας. 

δ) Βρίσκεται σε ιδιαίτερα κεντρικό σημείο της πόλης 
και συμβάλλει στην ανάδειξη της εικόνας του αστικού 
τοπίου. 

2. Στο χαρακτηριζόμενο διατηρητέο κτίριο απαγορεύ¬ 
εται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών του στοιχείων 

και γενικά κάθε επέμβαση που θίγει τον αρχιτεκτονικό 
χαρακτήρα του και αλλοιώνει τη μορφή του. Επιβάλ¬ 
λεται η διατήρηση και αποκατάσταση των εξωτερικών 
ξύλινων κουφωμάτων (παράθυρα, πορτοπαράθυρα και 
παντζούρια) και όλων των εξωτερικών μεταλλικών στοι¬ 
χείων (εξώθυρες, κάγκελα κλπ.). 

3. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση, η εσωτερική δι¬ 
αρρύθμιση του κτιρίου για λόγους στατικούς και λει¬ 
τουργικούς, χωρίς αλλοίωση του αρχιτεκτονικού και 
μορφολογικού του χαρακτήρα και των βασικών αρχών 
της σύνθεσής του. 

4. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στο δώμα και στις όψεις του 
διατηρητέου κτιρίου, πλην των αναγκαίων, περιορισμέ¬ 
νων διαστάσεων επιγραφών, στην ελληνική γλώσσα, που 
υποδηλώνουν τη χρήση του. 

5. Για κάθε επέμβαση στο εσωτερικό ή στο εξωτερικό 
του διατηρητέου κτιρίου και για την τοποθέτηση μικρο- 
επιγραφών, απαιτείται ο έλεγχος των σχετικών μελετών 
από την Επιτροπή Αρχιτεκτονικού και Πολεοδομικού 
Ελέγχου (ΕΠΑΕ) και η έγκριση αυτών από τη Διεύθυνση 
Περιβάλλοντος και Υποδομών του Υπουργείου Μακε¬ 
δονίας - Θράκης. 

6. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

7. Κατά της αποφάσεως αυτής μπορεί να ασκηθεί το 
ένδικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του π.δ. 18/1989 «Κωδικοποίηση Διατάξεων 
Νόμων για το Συμβούλιο της Επικράτειας». 

8. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 13 Φεβρουάριου 2009 

Ο ΥΠΟΥΡΓΟΣ 

ΣΤΑΥΡΟΣ ΚΑΛΑΦΑΤΗΣ 


Αριθμ. οικ. 597 (2) 

Αναγνώριση ως κύριας Δημοτικής Οδού την οδό που 
συνδέει το Δ.Δ. Πελάγους του Δήμου Τριπόλεως με 
Δ.Δ Αγ. Βασιλείου του Δήμου Τριπόλεως. 

Ο ΝΟΜΑΡΧΗΣ ΑΡΚΑΔΙΑΣ 

Έχοντας υπόψη: 

1) Τις διατάξεις του π.δ. 30/1996 του κώδικα Νομαρχι¬ 
ακής Αυτοδιοίκησης. 

2) Τις διατάξεις του Οργανισμού Εσωτερικής Οργάνω¬ 
σης και λειτουργίας των Υπηρεσιών της Νομαρχιακής 
Αυτοδιοίκησης Αρκαδίας (Φ.Ε.Κ. 1341/Β726.9.2005). 

3) Το π.δ. 24.5.1985 (ΦΕΚ 270 Δ') περί τροποποιήσεως 
των όρων και περιορισμών δόμησης των γηπέδων των 
κειμένων εκτός των ρυμοτομικών σχεδίων και ειδικό¬ 
τερα την παράγραφο 2β του άρθρου 1. 

4) Την υπ’ αριθμ. 126/2005 απόφαση του Δημοτικού 
Συμβουλίου του Δήμου Τρίπολης. 

5) Τα υποβληθέντα τοπογραφικά - αποσπάσματα φύλ¬ 
λου χάρτη της Γεωγραφικής Υπηρεσίας Στρατού της 
Πολιτικού Μηχανικού Τ.Ε. Μπούζιου Αικατερίνη σε κλί¬ 
μακα 1:5000, όπου αποτυπώνονται το Δ.Δ. Πελάγους του 
Δήμου Τριπόλεως, το Δ.Δ. Αγ. Βασιλείου του Δήμου Τρι¬ 
πόλεως και η υπό αναγνώριση ως κύρια δημοτική οδός 
που συνδέει τα δύο αυτά Δημοτικά Διαμερίσματα 

6) Τη σύμφωνη γνωμοδότηση του Συμβουλίου ΠΕΧΩΔΕ 
Ν. Αρκαδίας-Πρακτικό Νο 3/9.6.2005, αποφασίζουμε: 

Την αναγνώριση ως κύριας Δημοτικής Οδού, της οδού, 
που συνδέει το Δ.Δ. Πελάγους του Δήμου Τριπόλεως με 
το Δ.Δ. Αγ. Βασιλείου του Δήμου Τριπόλεως, όπως αυτή 
φαίνεται χρωματισμένη με κόκκινο μελάνι στα τοπογρα- 
φικά διαγράμματα που συνοδεύουν την παρούσα. 

Από τις διατάξεις αυτής της απόφασης δεν προκαλεί- 
ται δαπάνη σε βάρος του Προϋπολογισμού του Δήμου 
Τρίπολης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 12 Φεβρουάριου 2009 
Ο Νομάρχης 

ΔΗΜΗΤΡΙΟΣ ΚΩΝΣΤΑΝΤΟΠΟΥΛΟΣ 

Αριθμ. 1-5267 (3) 

Τροποποίηση του εγκεκριμένου ρυμοτομικού σχεδίου 
Του Δήμου Διδ/χου Ν. Έβρου στα Ο.Τ. Π36 και Γ 
156. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του ν.δ/τος της 17ης Ιουλίου 1923, όπως 
μεταγενέστερα τροποποιήθηκαν και συμπληρώθηκαν 
και ειδικώτερα τα άρθρα 3 και 70. 

2. Τις διατάξεις του ν. 3044/26.8.2002 (ΦΕΚ 197/Α/ 
27.8.2002) «Μεταψορά Συντελεστή Δόμησης και ρυθ¬ 
μίσεις άλλων θεμάτων αρμοδιότητας Υπουργείου Περ/ 
ντος, Χωροταξίας και ΔημοσίωνΈργων» και ειδικότερα 
το άρθρο 10. 

3. Το εγκεκριμένο Γ.Π.Σ. Διδ/χου (ΦΕΚ 930/Δ'/24.9.1987) 
και το π.δ. «Εγκριση πολεοδομικής μελέτης επέκτασης 
Διδ/χου (ΦΕΚ 480/Δ/6.7.1988). 

4. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα κυβερνητικά όργανα» όπως 
κυρώθηκε με το άρθρο πρώτο του π.δ/τος 63/2005. 

5. Το π.δ/γμα 30/1996 (ΦΕΚ 21/Α/2.2.1996) «Κώδικας 
Νομ/κής Αυτ/σης». 

6. Την υπ’ αριθμ. 96/2008 απόφαση του Δημοτικού 
Συμβουλίου Διδ/χου. 

7. Την υπ’ αριθμ. 9/1/10.12.2008 γνωμοδότηση του Συμ¬ 
βουλίου Χωροταξίας και Περ/ντος Ν. Έβρου, αποφασί¬ 
ζουμε: 


Εγκρίνεται η τροποποίηση του ρυμοτομικού σχεδίου 
Διδ/χου στα Ο.Τ. Γ 136 και Π 56 στην οδό Αθηνάς στο 
Διδ/χο ως εξής: 

Α. Τον αποχαρακτηρισμό τμήματος πεζοδρόμου μετα¬ 
ξύ των Ο.Τ. Γ135 και 136 στο Διδ/χου που δημιουργήθηκε 
από ρυμοτόμηση οικοπέδου ιδιοκτησίας της ΚΟΠΟΥΚΗΣ 
ΛΕΩΝΙΔΑΣ & ΣΙΑ ΟΈ. εμβαδού 107,90 πι2 με το από 
28.3.1988 π.δ/γμα ΦΕΚ 480Δ/6-7-1988 έγκριση Πολ/κής 
Μελέτης Δήμου Διδ/χου. 

Β. Τον χαρακτηρισμό ως κοινόχρηστος χώρος του 
οικοπέδου ιδιοκτησίας της ΚΟΠΟΥΚΗ ΛΕΩΝΙΔΑΣ & ΣΙΑ 
ΟΈ. εμβαδού 111,15 ππ2 στο Ο.Τ. Γ 156 στην οδό Αθηνάς 
στο Διδ/χο όπως φαίνεται στο τοπογραφικό διάγραμμα 
που συνοδεύει την απόφαση αυτή. 

Γ) Τα Ο.Τ. Γ 135 και Γ 136 συνενώνονται σ’ ένα Ο.Τ. με 
τον αριθμό Γ 135Α. 

Η παραπάνω τροποποίηση είναι σύμφωνη με το υπ’ 
αριθμ. 18894/5.5.2006 έγγραφο του Υπουργείου ΠΕ.ΧΩ. 
ΔΈ. παρ. 2, 3 και 5. 

Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού 
και του Προϋπολογισμού του Δήμου Διδ/χου. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 20 Ιανουάριου 2009 
Ο Νομάρχης 

ΝΙΚΟΛΑΟΣ ΖΑΜΠΟΥΝΙΔΗΣ 

Αριθμ. 13701 (4) 

Άρση υφιστάμενης ασυμφωνίας ρυμοτομικού σχεδίου 
Μυτιλήνης (Α' πάροδος Οδού Καμάρες). 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη: 

1) Τις διατάξεις του άρθρου 6 του από 17.7.1923 ν.δ. 
και του π.δ. της 18.10.1925 «περί τρόπου διορθώσεως 
ασυμφωνιών κ.λ.π.», όπως τροποποιήθηκε με το β.δ. της 
10.5.1958. 

2) Το ρυμοτομικό σχέδιο της Μυτιλήνης που έχει 
εγκριθεί με το π.δ. της 10.2.1928 και αναθεωρήθηκε με 
το π.δ. 2.9/5.12.1988 ΦΕΚ 869 Δ'. 

3) Την από 24.12.2008 αίτηση του Σπυρέλλη Γεωργίου, 
με την οποία επισημαίνεται η ασυμφωνία μεταξύ του 
ισχύοντος ρυμοτομικού σχεδίου και της υφισταμένης 
πραγματικής κατάστασης στην (Α' πάροδο οδού Κα¬ 
μάρες) στη Μυτιλήνη. 

4) Την από 20.1.2009 εισήγηση του Τμ. Πολεοδομικών 
Σχεδίων και Κανόνων της Υπηρεσίας. 


5) Τη θετική γνωμοδότηση του Συμβουλίου Χ.Ο.Π. του 
Νομού όπως αυτή εκφράζεται με το Πρακτικό 1/30.1.2009 
θέμα 2°, αποφασίζουμε: 

Αίρουμε την υφιστάμενη ασυμφωνία μεταξύ του ισχύ- 
οντος ρυμοτομικού σχεδίου και της υφισταμένης πραγ¬ 
ματικής κατάστασης στην Α' πάροδο οδού Καμάρες στη 
Μυτιλήνη στο ρυμοτομικό σχέδιο Μυτιλήνης έμπροσθεν 
της ιδιοκτησίας του αιτούντος με κατάργηση του τμή¬ 
ματος Ζ-Κ-Λ της ρυμοτομικής και οικοδομικής γραμμής 
και την έγκριση νέας, Ζ -Ε - Α σε επαφή με περιτοίχηση 
Γρηγοριάδη και από γωνία Ε σε γωνία Ζ στην ιδιοκτησία 
Σπυρέλλη προς όφελος της οδού. 

Η απόφαση αυτή δεν επιβαρύνει τον Κρατικό Προϋ¬ 
πολογισμό ούτε τον Δήμο Μυτιλήνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 9 Φεβρουάριου 2009 
Ο Νομάρχης 
ΠΑΥΛΟΣ ΒΟΓΙΑΤΖΗΣ 

